Subject: Autoriõiguse seaduse muutmise seaduse eelnõu menetlus Riigikogus (754 SE)
From: "Helena Pihlakas" <[email-masked]>
To: "Patendiamet - EPA" <[email-masked]>,Õiguskantsleri Kantselei - OKK <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "Kohtute
Cc: "Kultuurikomisjoni staff" <[email-masked]>
Date: Fri, 5 Dec 2025 12:27:06 +0200

Lugupeetud koostööpartner

Riigikogu kultuurikomisjoni menetluses on Vabariigi Valitsuse poolt
10.11.2025 algatatud autoriõiguse seaduse muutmise seadus (erakopeerimise
tasu jaotuskava koostamine) (754 SE). Eelnõu juhtivkomisjoniks on
kultuurikomisjon ning eelnõu esimene lugemine Riigikogus toimub 16.
detsembril 2025.

Komisjon palub teie organisatsiooni seisukohta eelnõus kavandatud
muudatustele hiljemalt 5. jaanuariks aadressile
<mailto:[email-masked]> [email-masked].

Eelnõuga muudetakse autoriõiguse seaduses sätestatud nn erakopeerimise
tasu jaotamise süsteemi, mille eesmärk on tagada õiguste omajatele õiglane
hüvitis isiklikuks kasutamiseks kopeerimisest tuleneva tulu kaotuse eest.
Eelnõu eesmärk on muuta erakopeerimise süsteemi paindlikumaks ja
tõhusamaks. Selleks muudetakse tasu jaotamise sätteid, millega antakse
asjassepuutuvatele isikutele senisest enam pädevust ise otsustada
erakopeerimise tasu jaotamise üle. Eelnõus kavandatud muudatustega antakse
põhiline roll erakopeerimise tasu jaotamise protsessis tasu saamiseks
õigustatud isikute õigusi teostavatele kollektiivse esindamise
organisatsioonidele.

Eelnõu täpsem reguleerimisala koos seletuskirjaga on kättesaadav Riigikogu
kodulehel siin.
<https://www.riigikogu.ee/tegevus/eelnoud/eelnou/c1d91145-342e-4e8f-acdb-1
4db35b5350f/autorioiguse-seaduse-muutmise-seadus-erakopeerimise-tasu-jaotu
skava-koostamine/>

Kaasatud huvirühmad: Patendiamet, Õiguskantsleri Kantselei, Riigikohus,
Eesti Advokatuur, Eesti Advokatuuri intellektuaalse omandi ja IT-õiguse
komisjon, Eesti Juristide Liit, Eesti Kaubandus-Tööstuskoda,
Patendivolinike Koda, Eesti Autorite Ühing, Eesti Esitajate Liit, Eesti
Näitlejate Liit, Eesti Fonogrammitootjate Ühing, Eesti
Audiovisuaalautorite Liit, MTÜ Filmi Esmasalvestuse Tootjate Ühing, Balti
Uudismeedia Väljaandjate Ühing, Eesti Meediaettevõtete Liit, Eesti
Heliloojate Liit, Eesti Kirjanike Liit, Eesti Lavastajate Liit, Eesti
Lavastuskunstnike Liit, Eesti Interpreetide Liit, MTÜ Eesti Filmitööstuse
Klaster, Eesti Ajakirjanike Liit, Eesti Väike- ja Keskmiste Ettevõtjate
Assotsiatsioon, Teenusmajanduse Koda, Tallinna Ringkonnakohus, Harju
Maakohus, Tartu Ülikooli õigusteaduskond, Tallinna Tehnikaülikooli õiguse
instituut, Tallinna Ülikooli Ühiskonnateaduste Instituut, Eesti
Rahvusraamatukogu, Rahvusarhiiv, BSA esindaja Eestis, Eesti Autoriõiguste
Kaitse Organisatsioon, Eesti Infotehnoloogia ja Telekommunikatsiooni Liit,
Eesti Rahvusringhääling, Eesti Kultuuri Koda, Eesti Filmi Instituut.

Lugupidamisega

Helena Pihlakas

Riigikogu kultuurikomisjoni nõunik

T: +372 631 6483

Riigikogu. Lossi plats 1a, 15165 Tallinn.

www.riigikogu.ee <http://www.riigikogu.ee/>